Uitdrukking: Elkeen weet die beste waar die skoen hom drukArgieffoto (Foto: AlexLoban, Pixabay) Uitdrukking: Elkeen weet die beste waar die skoen hom druk. Betekenis: Elkeen ken sy eie moeilikhede of omstandighede die beste. Waar kom dit vandaan? Plutarchus, die Grieks-Romeinse skrywer (46 tot ongeveer 119 n.C.), vertel dat toe ŉ Romeinse edelman deur sy vriende berispe is omdat hy van sy mooi, kuis en ryk vrou geskei het, hy sy voet vorentoe gesteek en gesê het: “Hierdie skoen lyk vir julle nuut en smaakvol, maar ek alleen weet waar dit my druk.” Bron: Spreekwoorde en ander segswyses